|  |  |
| --- | --- |
| ÁBRAHÁMHEGY KÖZSÉG | *A határozati javaslatot törvényességi szempontból megvizsgáltam:**Wolf Viktória jegyző* |
| ***POLGÁRMESTERÉTŐL*** |  |
| 8256 Ábrahámhegy, Badacsonyiút 13.  |  |
| Telefon: +36 87 471 506 |  |

**ELŐTERJESZTÉS**

**Ábrahámhegy Község Önkormányzata Képviselő-testületének**

**2016. szeptember 27-i *soron következő nyílt* ülésére**

|  |  |
| --- | --- |
| **Tárgy:** | **Veszprém Megyei Kormányhivatal törvényességi felhívásáról**  |
| **Előterjesztő:** | Vella Ferenc Zsolt polgármester |
| **Előkészítő:** | Wolf Viktória jegyző |
| **Melléklet:** | VMKH felhívása másolatban |
| **Meghívott:** | --- |
| A döntés meghozatala **egyszerű többséget** igényel. |

**Tisztelt Képviselő Testület!**

A Veszprém Megyei Kormányhivatal VEB/005/2880/2016. sz. iratában tájékoztatta Ábrahámhegy Község Önkormányzatának Képviselő-testületét, hogy a Helyi Építési Szabályzatról szóló 18/2005.(XII.15.) önkormányzati rendelettel szemben törvényességi felhívással él.

Indokolását levelében részletesen megtette, illetve VEB/005/2880-2/2016. sz. iratában tájékoztatást csatolt a felhívás tartalmára vonatkozóan.

A törvényességi felhívást a Nemzeti Jogszabálytáron keresztl 2016. szeptember 6. napján kaptuk kézhez, a Kormányhivatal tájékoztatására 60 nap áll rendelkezésünkre, melynek határideje november 5. napja.

Kérem a Tisztelt Képviselő-testületet, hogy az előterjesztést megvitatni, a határozati javaslatot elfogadni szíveskedjenek.

Tisztelettel:

 **Vella Ferenc Zsolt**

 polgármester

**HATÁROZATI JAVASLAT**

**ÁBRAHÁMHEGY KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2016. (IX.27.) HATÁROZATA**

***VMKH törvényességi felhívásáról***

**Ábrahámhegy Község Önkormányzatának Képviselő-testülete**

1. **a Veszprém Megyei Kormányhivatal VEB/005/2880/2016. sz. törvényességi felhívásában foglaltakat elfogadja és a törvénysértés megszüntetéséről 2018. december 31. napjáig gondoskodik.**
2. **A HÉSZ módosítással kapcsolatos kiadásokat a Magyarország 2012. évi központi költségvetéséről szóló 2011. évi CLXXXVIII. törvény 76/C. §-a szerinti, a Magyarország 2013. évi központi költségvetéséről szóló 2012. évi CCIV. törvény 72-74. §-ai és a Magyarország 2014. évi központi költségvetéséről szóló 2013. évi CCXXX. törvény 67-68. §-ai szerinti önkormányzati adósságátvállalásban részt nem vett vagy törlesztési célú támogatásban nem részesült települési önkormányzatok fejlesztéseinek támogatása céljából benyújtott pályázat keretein belül kívánja finanszírozni annak nyertessége esetén.**
3. **felkéri Vella Ferenc Zsolt polgármestert, hogy Takács Szabolcs kormánymegbízott urat a döntésről értesítse.**

**Felelős: Vella Ferenc Zsolt polgármester**

 **Wolf Viktória jegyző**

**Határidő: elfogadásra azonnal**

 **értesítésre 5 nap**